**ΤΕΧΝΙΚΕΣ ΠΡΟΔΙΑΓΡΑΦΕΣ**

**1)** **ΣΕΤ ΚΛΕΙΣΤΟΥ ΣΥΣΤΗΜΑΤΟΣ**

**ΑΣΦΑΛΟΥΣ ΠΑΡΑΚΕΝΤΗΣΗΣ ΦΛΕΒΑΣ**

Ο σχεδιασμός του να συνδυάζει τη χρήση του κοινού φλεβοκαθετήρα με το χειρισμό της πεταλούδας για εύκολη εισαγωγή και την αποφυγή επαφής με το αίμα.

Να διαθέτει πτερύγια στήριξης τα οποία να βοηθούν στην εισαγωγή και να στηρίζουν τον καθετήρα.

Να διαθέτει μηχανισμό εμπλοκής και κάλυψης της βελόνας του στυλεού, για την αποφυγή τραυματισμού κατά την εισαγωγή.

Να έχει ενσωματωμένη διαφανή προέκταση η οποία στο άκρο της να καταλήγει σε σχήμα Υ, ώστε να απλουστεύεται η χορήγηση φαρμάκων και διαλυμάτων αλλά και να εμποδίζει την επαφή με το αίμα.

Το υλικό κατασκευής του φλεβοκαθετήρα να είναι από υλικό πολυουρεθάνη χωρίς πρόσθετα π.χ. κερί, πλαστικά, σταθεροποιητές, ως το πλέον βιοσυμβατό υλικό με τον ανθρώπινο οργανισμό, και να επιτρέπει την παραμονή στον ασθενή για τουλάχιστον 72 ώρες.

Να έχει λεπτά τοιχώματα για να διατηρεί τη μεγαλύτερη δυνατή εσωτερική διάμετρο, ώστε να επιτυγχάνονται μεγαλύτερες ταχύτητες ροής.

Ο καθετήρας να έχει τέτοιο σχεδιασμό ώστε να έχει τέλεια εφαρμογή με τον οδηγό στυλεό (βελόνα), ώστε να αποφεύγεται το φαινόμενο συρίκνωσης του καθετήρα κατά την εισαγωγή του.

Να διαθέτει εγκοπή LL (Luer Lok) για δυνατότητα παροχής σκευασμάτων και ορών χωρίς τη χρήση βελόνας. Η βαλβίδα να δέχεται σύριγγες με ρύγχη LL και LS (Luer Slip).

 Να διαθέτει πτερύγια στήριξης.

Να είναι αποστειρωμένος με ΕΤΟ (οξείδιο του αιθυλενίου) με 5ετή διάρκεια της αποστείρωσης.

Να διαθέτει νούμερα 22G.

 Να έχει πιστοποίηση ISO

**2) Συσκευές μετάγγισης**

* Να έχει άριστη ποιότητα πλαστικού αυλού από απόλυτα διαυγές ,Medical Grade PVC, για καλύτερη ορατότητα και έλεγχο της ποιότητας μετάγγισης του αίματος.
* Να διαθέτει φίλτρο αίματος ηθμού 170μ-210μ. ικανής διηθητικής επιφάνειας ώστε να επιτυγχάνεται η αφαίρεση πηγμάτων χωρίς να δυσκολεύεται η ροή του αίματος
* Να διαθέτει διπλό συγκοινωνούντα σταγονομετρικό θάλαμο από ευπίεστη πλαστική ύλη με δυνατότητα επακριβούς σταγονομετρικής ρύθμισης της ροής ,δυνατότητα απεμπλοκής και χορήγησης ταχείας μετάγγισης.
* Να διαθέτει εδικό ρυθμιστή ροής roller clamp για σταθερότητα ρύθμισης ροής.
* Να έχει μεγάλο μήκος συσκευής 170cm για ευχέρεια πρόσβασης από τον ασκό προς τον μεταγγιζόμενο ασθενή.
* Να διαθέτει ρύγχος συσκευής ικανού μήκους , κατάλληλης σκληρότητας και διαμέτρου έτσι ώστε να μπορεί να τρυπήσει όλους τους τύπους ασκών χωρίς να τσακίζει και χωρίς την πιθανότητα καταστροφής αυτών(σκίσιμο ή τρύπημα του ασκού και της υποδοχής του.)
* Να διαθέτει ενσωματωμένη υποδοχή έγχυσης ενέσιμων από σιλικόνη (όχι latex) για την ασφαλή προσθήκη ενέσιμων και ασφαλέστερη αποστείρωση.
* Να είναι συσκευασμένο σε ατομική συσκευασία σε ανθεκτικό φύλλο πλαστικού με εύκολο και ασφαλές άνοιγμα.
* Να έχουν εγκρίσεις κυκλοφορίας των αρμόδιων αρχών της Ευρωπαϊκής Ένωσης